ኢትዮጵያዊው ገዛኸኝ ገብረ መስቀል በደቡብ አፍሪካ በጥይት ተገደለ
በደቡብ አፍሪካ የሚኖረው የኢትዮጵያን መንግስት በጠንካራ ተቃዋሚነቱና ታጋይነቱ የሚታወቀው ገዛኸኝ ገብረ መስቀል በቅፅል ስሙ ነብሮ ሜያዚያ 12 ቀን 2010 ዓ.ም ማምሻውን በደቡብ አፍሪካ በአደባባይ ላይ መገደሉ ታውቋል።
ህዝብ በብዛት በሚንቀሳቀስበት በፓርኪንግ ቦታ ላይ ባለቤቱን እየጠበቀ ባለበት ወቅት ለጊዜው ማንነታቸው ባልታወቁ ታጣቂዎች በተተኮሰበት ተደጋጋሚ ጥይት መሞቱን ለመረዳት ተችሏል። ገዛኸኝ ገብረ መስቀል ( ነብሮ ) በሀገር ወዳድነቱና የኢትዮጵያን መንግሥት በጠንካራ ተቃዋሚነቱ በደቡብ አፍሪካ በሚገኙም ሆነ በሌላው አለም በሚገኙ ኢትዮጵያዊያን ዘንድ የሚታወቅ ነው። የኃምሳ አለቃ ገዛኸኝ ገብረ መስቀል ( ነብሮ ) የቀድሞ የኢትዮጵያ ጦር አየር ወለድ እንደነበርም ይታወቃል ።